AlexejDobrolubov/national_council_slovak_2010 huggingface dataset:
15. schôdza NR SR - 12.deň - A. dopoludnia
Dátum: 2024-06-28
Poslanec: Mikloško, František (KDH)
Druh vystúpenia: Vystúpenie s faktickou poznámkou

110. Pán poslanec Hajko, som rád, že si prečítal to celé znenie 11 profesných združení, ktoré zahrnujú vlastne celú filmovú tvorbu a celú filmovú kultúru na Slovensku. Ja sa vrátim znovu k tomu neverejnému zasadaniu. Rada Audiovizuálneho fondu má možnosť rokovať neverejne podľa tohto zákona. Podľa navrhovanej novely by sa rada mala možnosť sama rozhodnúť o tom, že bude rokovať s vylúčením verejnosti, pričom tak môže urobiť bez udania dôvodu, hocikedy, ak bude chcieť, vždy. Predkladatelia tohto ideologického paškvilu už nemajú najmenší dôvod ani predstierať, že sú demokratickými politikmi a poslancami. Spokojne si dajú do zákona, že budú rozhodovať a rokovať tajne. Pán poslanec Farkašovský, tajne sa schádzajú zlodeji v noci . Rokovania v tajnosti sú typickým... (Potlesk.) Vy ste sa rozprávali, ja som povedal, že tajne sa schádzajú zlodeji v noci , že to je znak proste ich konšpirácie. A vy ste to dali do zákona ako navrhovateľ, že rada môže zasadať tajne. Rokovania v tajnosti sú typickým znakom totalitných a autoritatívnych režimov. Ale tajné rokovania hovoria najmä o tom, že jeho členovia majú strach. Páni poslanci, navrhovatelia, vy máte strach, lebo viete, že s takýmto zákonom, s takýmto zákonom... (Reakcie z pléna. Prerušenie vystúpenia predsedajúcim.) Šimečka, Michal, podpredseda NR SR 111. Nechajte, prosím vás, pána poslanca dohovoriť. Mikloško, František, poslanec NR SR 112. Pán poslanec, ja viem, že vy ste veľmi vtipný a duchaplný, ale teraz hovorím ja, ak dovolíte. (Reakcia z pléna.) Čiže to je dobrý znak. To znamená, že viete, že s takýmto zákonom sa pred celou kultúrnou obcou budete veľmi ťažko proste obhajovať. (Potlesk.)
15. schôdza NR SR - 12.deň - A. dopoludnia
Dátum: 2024-06-28
Poslanec: Mikloško, František (KDH)
Druh vystúpenia: Vystúpenie s faktickou poznámkou

68. Pán poslanec Dostál, som rád, že si znovu spomenul to odsunutie tých správ, ktoré tu mali byť, detského ombudsmana a tak ďalej a tak ďalej. Táto vládna koalícia pokojne to hlasovaním odsunula. Ale táto vládna koalícia pokojným hlasovaním nezobrala na vedomie celkom vecnú správu o stave Ústavu pamäti národa. Za 22 rokov jeho existencie, vznikol v 2002, to sa nestalo nikdy. To znamená, že táto vládna koalícia má problém už aj obdobím komunizmu a nacizmu, už ho nechce vyšetrovať. Už proste kam to smerujete? Na obhajobu komunizmu a na obhajobu nacizmu? Táto vládna koalícia cynicky nezahlasovala za uznesenie o deportáciách detí. Všetci sa alibisticky zdržali a ôsmi dokonca boli proti. Tie mená sú naozaj zaujímavé, treba si ich pozrieť. No proste táto vládna koalícia desať mesiacov po voľbách už necíti potrebu mať nejakú masku alebo predstierať nejakú demokraciu, úplne spokojne sa vracia k totalitárnym spôsobom ministerstva... obdobia komunizmu, nemá s tým najmenší problém. No dobre, ale veď spomeňte si na november ’89, ako tam odrazu všetci chceli byť demokrati, ako sme im kričali na námestí: „Neskoro! Neskoro!“ Takto dopadne každá, každá snaha o autoritársky režim a každá snaha o totalitné uchopenie moci. To sa týka tohto Audiovizuálneho, ten, jak povedal pán poslanec Dostál, to je úplný škandál, tento zákon. (Potlesk.)
15. schôdza NR SR - 12.deň - A. dopoludnia
Dátum: 2024-06-28
Poslanec: Mikloško, František (KDH)
Druh vystúpenia: Vystúpenie s faktickou poznámkou

46. Podľa tohto zákona o tom, či nejaký film dostane podporu od Rady Audiovizuálneho fondu, bude záležať len od Slovenskej národnej strany, pretože ona bude mať blokačný počet hlasov v tejto rade na schválenie tej-ktorej dotácie. Takúto silu a moc mala v čase totality len komunistická strana. Ona mala v rukách ministerstvo kultúry a ona rozhodovala, komu dá a komu nedá peniaze na film. Čím ďalej vidím pôsobenie Slovenskej národnej strany tu v parlamente, tým viac prichádzam k presvedčeniu, že nacionalizmus je rovnaké zlo ako komunizmus. Lenže politici SNS si nič nezapamätali a nič sa nenaučili za posledných 35 rokov. Zabudli, že proti umeleckej obci nemôžu nikdy vyhrať. Kultúra a umenie sú neuchopiteľné a neovládnuteľné. Pripomínam im november ’89, kedy v prvej línii boli kul... bola kultúrna obec, a pripomínam im september 1998, keď padol mečiarizmus a kedy v tom celom zápase, znovu kultúrna obec zohrala takúto vážnu a historickú rolu. Takže toto je moje konštatovanie na adresu tejto politiky a, samozrejme, samozrejme, politici SMER-u, poslanci SMER-u a HLAS-u sa na to trpne prizerajú, prípadne, samozrejme, s tým súhlasia. Ďakujem. (Potlesk.)
15. schôdza NR SR - 10.deň - B. popoludní
Dátum: 2024-06-26
Poslanec: Mikloško, František (KDH)
Druh vystúpenia: Vystúpenie s faktickou poznámkou

58. Pani poslankyňa Kolíková, som rád, že ste sa v kontexte prerokovaného bodu programu dotkli aj návrhu na vaše odvolanie z funkcie predsedu výboru na kontrolu SIS a rovnako návrhu na odvolanie pána poslanca Šipoša z funkcie predsedu výboru pre regionálny rozvoj. Tieto dva návrhy sú škandalóznym a cynickým, by som povedal, pošliapaním po nejakých demokratických dohodách, po nejakej kultúre demokratického života v krajine, ktorá je súčasťou EÚ a ktorá navonok vystupuje ako obrankyňa demokratických spôsobov a práva. Ešte v októbri minulého roku, resp. v novembri proste všetko platilo, boli dohody, boli korektné dohody, boli, by som povedal, rozdelené tabuľkové miesta, ktoré boli, ktoré boli ponúknuté a dodržali sa. Neprešiel ani rok, tu už skoro neplatí nič. Neplatí v tých kultúrnych zákonoch, neplatí nič. A táto vládna koalícia ide pokojne ďalej, prosím, ale pamätajte, že aj my v opozícii ideme ďalej v tom zmysle, že nebudeme mlčať. Budeme o tom hovoriť, budeme to pripomínať stále, pretože táto republika neni vaša. Sedemdesiatdeväť poslancov vládnej koalície nereprezentuje túto republiku celú, je tu ešte 71 poslancov, ktorí sa vedia vzoprieť a vedia brániť. Ďakujem. (Potlesk.)
9. schôdza NR SR - 7. deň - A. dopoludnia
Dátum: 2024-02-09
Poslanec: Mego, Jaroslav (SMER - SD)
Druh vystúpenia: Vystúpenie v rozprave

105. Vážený pán predsedajúci, vážený pán minister, vážené pani poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, ďalej len stavebný zákon, v znení neskorších predpisov a ktorým sa menia a dopĺňajú niektoré zákony, tlač 148. Návrh zákona prerokuvávame v skrátenom legislatívnom konaní. Za druhé, konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Pán minister nám odôvodnil tie dôvody, prečo by sme mali tento zákon prijať. Za tretie, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla na tom, že návrh zákona prerokuje v druhom čítaní. Za štvrté, v súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre hospodárske záležitosti. Za piate, za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.
15. schôdza NR SR - 1.deň - B. popoludní
Dátum: 2024-06-11
Poslanec: Mažgút, Ján (SMER - SD)
Druh vystúpenia: Vystúpenie v rozprave

36. Ďakujem pekne. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania zákona z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky, tlač č. 349. Prezidentka Slovenskej republiky v zmysle článku 102 ods. 1 písmeno o) Ústavy Slovenskej republiky vrátila zákon z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov na opätovné prerokovanie Národnou radou. Vo svojom rozhodnutí z 28. mája 2024 uviedla dôvody na vrátenie zákona a v časti 3 navrhla, aby Národná rada pri opätovnom prerokovaní zákon neprijala ako celok. Predseda Národnej rady rozhodnutím č. 359 z 29. mája 2024 pridelil predmetný vrátený zákon na prerokovanie Ústavnoprávnemu výboru a výboru pre kultúru a médiá. Ústavnoprávny výbor uznesením č. 109 zo 7. júna 2024 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky schváliť. Výbor pre kultúru a médiá uznesením č. 24 z 10. júna 2024 odporučil Národnej rade Slovenskej republiky po opätovnom prerokovaní zákona, vrátený prezidentkou Slovenskej republiky schváliť s pripomienkami. Gestorský výbor odporučil Národnej rady, rade po opätovnom prerokovaní uvedený zákon schváliť v pôvodnom znení s pozmeňujúcim návrhom týkajúcim sa zmeny účinnosti podľa § 90 ods. 1 zákona o rokovacom poriadku Národnej rady. Spoločná správa výborov Národnej rady o prerokovaní predmetného zákona, tlač 349a, bola schválená uznesením gestorského výboru č. 29 z 11. júna 2024. Gestorský výbor ma určil za spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som. Otvorte, prosím, rozpravu.
12. schôdza NR SR - 5.deň - B. popoludní
Dátum: 2024-04-23
Poslanec: Mažgút, Ján (SMER - SD)
Druh vystúpenia: Vystúpenie v rozprave

74. Vážený pán predsedajúci, vážené pani poslankyne, páni poslanci, v súlade s § 73 zákona o rokovacom poriadku som bol určený výborom pre kultúru a médiá za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré mňa ako spravodajcu, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor NR SR, Výbor NR SR pre ľudské práva a národnostné menšiny a Výbor NR SR pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v NR SR v prvom čítaní. Vážený pán predsedajúci, ďakujem, skončil som. Otvorte, prosím, rozpravu.
5. schôdza NR SR - 1.deň - A. dopoludnia
Dátum: 2023-12-05
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

16. Ja rozumiem, že to, čo tu bolo nateraz povedané, sa pánovi Sulíkovi nepočúva ľahko, možno preto odišiel aj s celou tou svojou suitou v tesnom závese Márie, ty si ten podvod spáchala, Kolíkovej, ale predsa len nedá mi, niekde som zachytil, že pán Sulík ma avizovanú tlačovku, tak by som ho poprosil, keby aspoň z toho miesta mi nechal nejaký odkaz, resp. odpoveď. Navážate sa tu a spomínate minulosť a kde ste boli vy, pán Sulík, keď boli takéto kontrolné zistenia najvyššieho kontrolného úradu a prečo ste neboli rovnako aktívny v tom čase, ako sme aktívni my teraz, a nezvolali ste mimoriadnu schôdzu? Ďakujem pekne.
4. schôdza NR SR - 1.deň - B. popoludní
Dátum: 2023-11-23
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

84. Ďakujem pekne, pán predsedajúci. Pán minister, v tvojom príspevku zazneli v postate kľúčové informácie a ja sa svojou faktickou poznámkou dotknem jednej z nich, ktorá sa týka ochrany hraníc Slovenskej republiky a zabezpečí nám tým pádom aj ochranu občanov Slovenskej republiky, resp. toho, čo tu niektorí naši kolegovia v pléne tak cynicky, pejoratívne nazývajú cvičenie. Ja osobne som rád za takéto cvičenie, pretože aby sme si všetci uvedomili, a hovorím to vám, vážení kolegovia, kolegyne, ktorí tu sedíte so mnou, Horská záchranná služba tiež cvičí a necvičí vtedy, keď ide na zásah, aj požiarnici cvičia a nejdú hasiť oheň naostro. Aj policajti cvičia, aj tí vojaci z NATO, pán Krúpa, na Lešti cvičia a nie vtedy, keď je ostrý otvorený konflikt. Takže ja osobne sa teším takýmto, privlastním si to vaše slovo, cvičeniam, ktoré boli na hraničných prechodoch, pretože my sme tu zástupcovia ľudí a ja budem hájiť záujmy ľudí žijúcich v Slovenskej republike, ktorí mi sprostredkovane pánovi ministrovi cezo mňa ďakujú za to, že sa postaral o ich ochranu a z pozície poslanca Slovenskej republiky, pán minister, možno použijem taký výraz, že budem trvať na tom, aby nebolo jedno cvičenie, je zima, myslím si, že tá vlna migrácie ešte len príde, skúsme sa dohodnúť na tom, že takýchto cvičení bude možno štyri-päť do roka. Ak bude treba, tak ich bude desať, ale potom máme garanciu, že cez hranice skutočne neprejde ani jedna jediná noha nelegálneho migranta. No a dotknem sa trošku aj tej, tej prvej časti, mňa veľmi teší, pán minister, že konečne je na ministerstve vnútra a na stoličke ministra vnútra človek, ktorý dodržiava legislatívu a zákony Slovenskej republiky. Máš za to moje uznanie.
3. schôdza NR SR - 2.deň - A. dopoludnia
Dátum: 2023-11-15
Poslanec: Mažgút, Ján (SMER - SD)
Druh vystúpenia: Vystúpenie s faktickou poznámkou

66. Dobre. Ďakujem pekne. Pán kolega, ja by som mal možno takú rečnícku otázku. Ja som veľmi pozorne počúval ten váš prejav, najmä keď ste sa venovali tým ekonomickým a finančným ukazovateľom. Je pre mňa zarážajúce, že vy ako človek, ktorý od 2005. pôsobil na Ministerstve financií Slovenskej republiky, to znamená, že do pomaly tohto obdobia až do volieb ste tam boli, skončili ste ako riaditeľ Útvaru hodnoty za peniaze, to znamená, že väčšinu vlád, počas ktorých vládol SMER – slovenská sociálna demokracia, ste pracovali ako analytik na ministerstve financií, mali ste dostatok priestoru na to, aby ste všetky tieto veci, ktoré ste nám tu dnes hovorili, mohli realizovať, tak možno taká rečnícka otázka, prečo ste to nerealizovali vtedy, keď už od 2005. jednak ako zamestnanec, analytik Inštitútu finančnej politiky a neskôr Útvaru hodnoty za peniaze, ste tieto vaše projekty alebo teda tie vízie nejakým spôsobom nerealizovali. Ďakujem.
33. schôdza NR SR - 8.deň - A. dopoludnia
Dátum: 2025-04-04
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

53. Ďakujem pekne za slovo, pán predsedajúci. Ďakujem, Lucia, za tvoj mimoriadne osobný a ľudský prejav. Ja mám dcéru, šesťročnú Zojku, a teda je to malá žena, o ktorej ja neviem, ako sa ona v živote bude cítiť a koho bude ľúbiť, ale dúfam, že bude žiť v krajine, kde bude prijatá, kde sa bude cítiť bezpečne, kde dostane adekvátne a dobré vzdelanie, kde dostane kvalitnú zdravotnú starostlivosť, kde, keď bude mať problém, bude sa môcť oprieť o sociálny a ľudský štát. A to si neprajem len pre svoju dcéru, to si prajem aj pre vaše deti a nemám pocit, že to, že v ústave bude mať garantované, že je žena, jej toto bude, toto jej to do života prinesie. Tak skúsme predkladať návrhy zákonov, ktoré budú ľudské a ktoré budú naozaj riešiť bežné životy ľudí, a nie ideológiu a biológiu. Ďakujem pekne.
33. schôdza NR SR - 7.deň - B. popoludní
Dátum: 2025-04-03
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

183. No, pán minister, keď my sme populisti, tak vy ste amatéri, lebo jediné divadlo, ktoré tu dnes niekto predviedol, bol Tibor Gašpar a partička na tej tlačovej konferencii, kde ste zase potrebovali zakryť to, aké problémy vy tu spôsobujete. My vás tu upozorňujeme a nie dnes, my vás tu upozorňujeme mesiace na to, ako likvidujete krajinu. Lebo čo robíte? Schvaľujete zákony, ktorými pomáhate ľuďom ako Tibor Gašpar, aby sa vyhli väzeniu, aby si znížili tresty, prípadne svojim kamarátom nejakým a potom príde narýchlo s konsolidáciou, s transakčnou daňou a s kdečím a teraz sa tu vy postavíte a tvárite sa akože toto je tu nejaká hra? No to je houby hra. Vy likvidujete túto krajinu a my vás na to mesiace upozorňujeme a keď vám tečie do topánok, tak vytiahnete Šimečkovu matku. Toto sa tu deje už mesiace a vôbec to nie je ani sranda a vôbec to nie je ani smiešne, lebo vaša vláda má reálne dopady. A už sa prestaňte baviť o tom, čo tu bolo, bavme sa o tom, čo tu je, lebo to je také peklo a cirkus, že už sa nemusíme baviť o tom, čo tu bolo pred tými rokmi, stačí to, čo tu po vás zostane. (Potlesk.)
33. schôdza NR SR - 7.deň - B. popoludní
Dátum: 2025-04-03
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

163. Ďakujem pekne za slovo, pán predsedajúci. Ďakujem, Michal, že si upozornil túto vládnu koalíciu, že Ficovou transakčnou daňou sabotuje návrh, o ktorom teraz rokujeme, o podielových daniach pre mestá a obce, lebo naozaj za prvé tri dni účinnosti Ficovej transakčnej dane vidíme, že doľahla nielen na podnikateľov, ale aj na mestá, obce, mestské podniky, a už za tri dni je jasné, že pán Danko bol vizionár a že tá daň je naozaj hlúpa, takže keď ešte desať mojich kolegov na to snáď poukáže, tak na konci ju možno konečne aj zrušíme. Ďakujem.
33. schôdza NR SR - 7.deň - B. popoludní
Dátum: 2025-04-03
Poslanec: Mesterová, Zuzana (PS)
Druh vystúpenia: Vystúpenie v rozprave

151. Ďakujem pekne za slovo, pán predsedajúci. Ďakujem kolegyni Hanuliakovej, že poukázala na tú absurditu, že táto vláda jedným návrhom zákona hľadá záplatu finančnú pre mestá a obce a Ficovou transakčnou daňou túto záplatu zároveň znižuje. Celý deň počúvame o správach, ako stovky eur ľuďom odchádzajú z účtu práve vďaka transakčnej dani. A čo urobí táto vláda, keď jej horí pod zadkom? Príde Tibor Gašpar a začne blúzniť o Šimečkovej mamke. A tak sme tu opäť raz počúvali o Šimečkovej rodine, pretože vy viete riešiť len vlastné pseudoproblémy, ktoré si vyrobíte, nie tie, ktoré sú skutočné. Ďakujem pekne.
33. schôdza NR SR - 2.deň - A. dopoludnia
Dátum: 2025-03-26
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

56. Ďakujem pekne za slovo, pán predsedajúci. No aj z poslednej faktickej poznámky je zjavné, že tento návrh zákona je dôležitejší, ako by sa mohlo zdať, kolegovia a kolegyne. Možno by sme mohli začať od seba tak preventívne využívať psychologickú pomoc všetci, lebo malo by to dopad určite pozitívny aj na diskusiu v tomto pléne. Ja pre kamaráta sa, pán Mažgút, opýtam, aký dopad má na spoločnosť, keď váš kolega fyzicky napadne iného kolegu v aute na verejnosti? (Reakcia z pléna.) A teda ja by som rada podporila pána Saba nielen v tom, že otvoril túto tému odborne, ale otvoril ju aj osobne. A ja teda sama prispejem do tejto debaty, aby som zvýšila vážnosť toho. Ja tiež navštevujem psychologickú pomoc preventívne, pretože to, čo sa v tejto krajine deje, je tak závažné, že niekedy sa treba o tom porozprávať s odborníkom. Pán Mažgút, odporúčam aj vám, aj všetkým ostatným kolegom, má to blahodarný vplyv aj na rôzne frustrácie, aj na rôzne, aj na rôzne... (Prerušenie vystúpenia predsedajúcim.) Danko, Andrej, podpredseda NR SR Skúste reagovať na vystupujúceho a nie na poslanca. Mesterová, Zuzana, poslankyňa NR SR Ja reagujem na pána Saba, lebo on o tomto rozprával. Možno keby ste s porozumením, pán Danko, počúvali, tak by to malo blahodarný... (Prerušenie vystúpenia predsedajúcim.) Danko, Andrej, podpredseda NR SR (Povedané súbežne s rečníčkou.) Nemám pre vás porozumenie. Reagujte na... Mesterová, Zuzana, poslankyňa NR SR (Povedané súbežne s predsedajúcim.) ... dopad aj na vás. Nemuseli by ste potom niektorí riešiť svoje frustrácie napríklad alkoholom alebo nejakými, šikanou, nejakými útokmi alebo nejakou agresivitou na ostatných kolegov. Takže skúsme sa zamyslieť, kolegovia v koalícii, či tak dôležitý zákon by si nezaslúžil väčšiu pozornosť ako len odfajknutie v nejakom zozname. Ďakujem.
23. schôdza NR SR - 2.deň - B. popoludni
Dátum: 2024-11-27
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

192. Ďakujem pekne za slovo, pán predsedajúci. Pán poslanec Migaľ, ja som rada, že ste si osvojili návrh, ktorý sme svojho času predkladali aj s kolegyňou Števulovou. Aj keď keby sme ho v tom čase schválili, mohli sme túto vadu, ktorú spôsobila novela Trestných kódexov, preklenúť skôr, nevadí. A keďže sa chystá novela, veľká novela ministerstva priestupkového zákona, tak len dávam do pozornosti, že by si ministerstvo mohlo osvojiť aj návrh, ktorým sme chceli zlepšiť procesné postavenie poškodeného v priestupkových konaniach, lebo považujeme ho za nie dostatočné. Tak len dávam do pozornosti túto problematiku. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

10. Ďakujem pekne za slovo, pán predsedajúci. No každým dňom je jasnejšie a jasnejšie, že Robert Fico nevládne, že rieši len seba a svoju pomstu a toto je ďalší príklad toho, kedy na dva dni opäť sme zabavili Národnú radu absolútne zbytočným uznesením, plným klamstiev predčasným a nenáležitým tomu, aby to riešila Národná rada. Kde je tá stabilná odborná vláda? Kde sú tí odborníci, ktorých ste sľubovali obyvateľom v čase kampane? Toto? Toto ste tu prišli robiť?! Prišli ste sa tu mstiť a liečiť ego urazeného štvornásobného premiéra? Každý jeden problém koalície odsúvate pred sebou. Včera sme neboli schopní ani hlasovať o odvolaní pána Huliaka, lebo sa bojíte vlastných poslancov pustiť hlasovať, aby ste ho náhodou, ako sa pán Danko vyjadril, náhodou neodvolali. To čo je toto za riadenie štátu? Neviete to robiť, tak choďte od toho, lebo na túto hanbu sa musí pozerať celý národ.
22. schôdza NR SR - 10.deň - A. dopoludnia
Dátum: 2024-11-06
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

38. Ďakujem pekne za slovo, pán predsedajúci. Pán Gašpar, pýtali ste sa, že kto dehonestuje Národnú radu. No Národnú radu dehonestuje obžalovaný podpredseda Národnej rady, ktorý tu celý rok predkladá návrhy, ktoré pomáhajú jedine jemu a blízkym ľuďom strane SMER. Ani jeden návrh ste nepredložili, ktorý by pomohol normálne bežným ľuďom v tejto krajine za celý tento rok. Takže ak tu niekto dehonestuje Národnú radu, tak ste to vy svojimi návrhmi, ktoré tu celý rok predkladáte. A potom je to aj tá obhajoba tých návrhov, ktorý obhajujete samým sebou, lebo ja som si pozrela dôvodovú správu k novele Trestného zákona, ešte aj tam sa sám seba spomínate. Takže jediný, kto tu rozpráva o Tiborovi Gašparovi v tomto pléne, je Tibor Gašpar, tak sa potom nečudujte, že na to musíme reagovať. A povedali ste, že Andrej Kiska keď zistil, že má problém, podal opravné daňové priznania. No, keď ste vy zistili, že máte problém, tak ste podali novelu Trestného zákona. Len toľko k tomu poviem. Ďakujem. (Potlesk.)
22. schôdza NR SR - 10.deň - A. dopoludnia
Dátum: 2024-11-06
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

10. Ďakujem pekne za slovo, pán predsedajúci. No, ja rozmýšľam, či Tibor Gašpar za celý rok doniesol do pléna nejaký návrh, ktorý by bol o niečom inom, ako o ňom samom. V čase, kedy tu klesá životná úroveň, kedy obyvateľom stúpajú výdavky, my opäť raz riešime Tibora Gašpara. Lebo celá polhodina nebola o Andrejovi Kiskovi, ale o Tiborovi Gašparovi. A ja dúfam, pán Gašpar, že takto iniciatívne pristúpite k tomu, keď aj možno vás raz súd odsúdi, lebo stále ste obžalovaný, tak verím, že deň nato, ako prípadne také rozhodnutie bude vydané, sa tu postavíte a rovnakým spôsobom sebareflexívne zhodnotíte svoje kauzy. Ďakujem pekne. (Potlesk.)